**Etäbingo**

Lyhyt tuotekuvaus

Pelataan bingoa etäyhteyden kautta. Pelaajat ovat videoyhteydessä ohjaajien kanssa. Bingonumerot arvotaan Bingo Caller ohjelmalla käyttäen ruudunjakoa. Etäosallistujat merkkaavat osumat paperisiin bingolipukkeisiin.

Käytännön toteutus

Bingoryhmä 5-15 henkilöä osallistuu peliin kerran viikossa noin 1 tunnin ajan. Bingoon osallistujat liittyvät Jitsi Meet/Suvanto videokokoukseen, jonka aloittavat etäohjaajat. Jokaiselle osallistujalle on toimitettu erikseen paperinen bingolipuke, johon numero-osumat merkitään pelin aikana. Osallistujat tarvitsevat toimivan internetyhteyden sekä tabletin tai tietokoneen.

Bingonäkymä jaetaan ruudunjaolla jokaiselle bingoon osallistuvalle. Bingo Caller arpoo numeroita väliltä 1-75. Ruudunjaon kautta jokainen voi vielä tarkistaa arvotut numerot. Ohjaajat sanovat lisäksi sarakekirjaimet ja numeron ääneen sekä toistavat sen. Ohjaajat pitävät kirjaa saaduista bingoista.

Yksinkertaistetussa bingossa pelataan pystybingoa sarakkeilla B, I, N, G ja O sekä täyttä lipuketta.

Perhebingossa säännöt sovitaan pelin alussa. Usein pelataan pysty-, vaaka- sekä viistobingoa, neljää kulmaa ja täyttä lipuketta.

Asiakasryhmä

Esimerkiksi Kaavin alueen ikäihmiset (kodinhoidon piirissä) tai perhebingona aina 7 ikävuodesta ylöspäin.

Hinnoittelu

Bingokertojen mukaan 10-20 euroa kerta.